ET Euroopa Liidu Teataja C 160/14

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase taotluse avaldamine

(2016/C 160/04)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1151/2012 artiklile 51 (1).

KOONDDOKUMENT

„SAUCISSON SEC D'AUVERGNE” / „SAUCISSE SÈCHE D'AUVERGNE”

ELi nr: PGI-FR-02094 – 23.11.2015

KPN ( ) KGT ( X )

1. Nimetus(ed)

„Saucisson sec d'Auvergne” / „Saucisse sèche d'Auvergne”

2. Liikmesriik või kolmas riik

Prantsusmaa

3. Põllumajandustoote või toidu kirjeldus

3.1. Toote liik

Klass 1.2. Lihatooted (kuumtöödeldud, soolatud, suitsutatud jne)

3.2. Punktis 1 esitatud nimetusele vastava toote kirjeldus

„Saucisson sec d'Auvergne” / „Saucisse sèche d'Auvergne” on vinnutatud lihatoode, mis on laagerdatud ja seejärel kuivatatud ning mis koosneb hakitud, soolatud, küüslaugu ja maitseainetega maitsestatud sealihasegust. Toodet ei suitsutata ega kaeta ürtide ega maitseainetega.

Toodet „Saucisson sec d'Auvergne” / „Saucisse sèche d'Auvergne” turustatakse ühel kujul järgmisest kolmest:

— tervena oma kestas. Toode võib olla rõngaks seotud, pakitud võrku, kaetud tuhaga või valge hallituskirmega. Toode võib olla pakendamata või pakendatud, näiteks kontrollitud keskkonda;

— lahti lõigatuna, st viilutatuna, otse tarbimiseks;

— viilutatuna ja pakituna kilesse või alusele (vaakumpakendis või pakendatuna kontrollitud keskkonda). Toode on sellisel juhul kestata, mis eemaldati enne viilutamist.

Toote kuju ja kaal ning valmistamise ja kuivatamise kestus on seotud kasutatud kestade mõõtmetega (kesta läbimõõt, pikkus ja paksus). Neid üksikasju kirjeldatakse allpool esitatud tabelis.

— „Saucisson sec d'Auvergne”:

Mõõtmed Kuivmass Kest Kuju Tootmisprotsessi kestus (*) Kesta sulgemisviis Müügiviis Läbimõõt: 4–8 cm 200–400 g Jämesool Sirge ja enam-vähem korrapärane ≥ 21 päeva Sõlmitud nööriga, kusjuures kesta kuju võib olla fikseeritud sõlmega või klambriga suletud võrkkotiga või mitte Tervena kestas või viilutatuna Pikkus: 10–20 cm Läbimõõt: 5–10 cm 400–800 g Jämesool, käärsool ≥ 28 päeva Pikkus: 15–35 cm Läbimõõt: 6–12 cm > 800 g Käärsool, pärakukanal, pärasool ≥ 42 päeva Pikkus: 20–50 cm Läbimõõt: > 5 cm — Looduslik või kollageensool Sirge ja korrapärane ≥ 42 päeva Sõlmitud nööriga või suletud klambriga Eelnevalt viilutatud ja pakitud, ilma kestata





— „Saucisse sèche d'Auvergne”

Mõõtmed Kuivmass Kest Kuju Tootmisprotsessi kestus (**) Kesta sulgemisviis Müügiviis Läbimõõt: 2,5 –5 cm 200–350 g Peensool, Hobuseraua- või u-kujuline või sirge ≥ 18 päeva Sõlmitud nööriga või suletud klambriga Tervena kestas või viilutatuna Pikkus: 10–20 cm Läbimõõt: 2,5 –5 cm 0,8 –4 kg Tükeldatud või mitte Kokku keritud Pikkus: üle 50 cm Läbimõõt: 2,5 –5 cm — Peensool või kollageensool Sirge ja korrapärane ≥ 28 päeva Sõlmitud nööriga või suletud klambriga Eelnevalt viilutatud ja pakitud, ilma kestata Läbimõõt: 2,5 –5 cm — Peensool või kollageensool Sirge ja korrapärane ≥ 28 päeva Sõlmitud nööriga või suletud klambriga Eelnevalt viilutatud ja pakitud, ilma kestata

„Saucisson sec d'Auvergne” / „Saucisse sèche d'Auvergne” vastab järgmistele füüsikalis-keemilistele kriteeriumidele:

— rasvatustatud toote niiskusesisaldus ≤ 52 % (välja arvatud suurte tükkide puhul, mille läbimõõt ületab 70 mm: ≤ 56 %);

— rasvasisaldus (mõõdetud niiskusesisalduse 77 % juures) ≤ 20 %;

— kollageeni/proteiidide suhe ≤ 13 %;

— lahustuvate suhkrute kogusisaldus (mõõdetud niiskusesisalduse 77 % juures) ≤ 1 %;

— pH ≥ 5.

Toote „Saucisson sec d'Auvergne” / „Saucisse sèche d'Auvergne” tekstuur on kreemjast kuivani ning sellel on küüslaugulõhn ja -maitse. Viilu värvus varieerub punasest tumepunaseni ning viil on tihedalt seotud, liha kattev rasvakiht õhuke ja ühtlane.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Lihasigade nuumamiseks mõeldud sööt sisaldab vähemalt 60 % teravilja, õlivilju ja neist saadud tooteid ning sisaldab vähemalt 1,7 % linoolhapet (arvestatuna kuivaine kohta).

Tootes „Saucisson sec d'Auvergne” / „Saucisse sèche d'Auvergne” kasutatav liha (tai ja pekk) pärineb vaid lihasigadelt ja emistelt (tapaemistelt), välja arvatud kastreerimata, suguvõimetutelt, ühe munandiga ja peitmunandilistelt isasloomadelt ning mõlemasoolistelt isenditelt. Kõik loomad on identifitseeritud ja jälgitavad.

Toote „Saucisson sec d'Auvergne” / „Saucisse sèche d'Auvergne” valmistamiseks võib kasutada vaid järgmisi lihatükke: selja-, aba-, reie- ja kõhutükk ning seljapekk. Neid kasutatakse värskena. Tootmisetappide ajatamine lihasigade rümpade tai ja peki külmutamise teel on lubatud, kuid üksnes tootjate puhul, kes varustavad end rümpadega ja tükeldavad neid ise, pidades kinni tootespetsifikaadis sätestatud tingimustest.

Toote „Saucisson sec d'Auvergne” / „Saucisse sèche d'Auvergne” lihasegu sisaldab vähemalt 70 % liha, mis pärineb emistelt rümba kaaluga üle 120,0 kg (soe rümp) ja/või lihasigadelt rümba kaaluga üle 93,0 kg (soe rümp).

3.4. Tootmise erietapid, mis peavad toimuma määratletud geograafilises piirkonnas

Toote „Saucisson sec d'Auvergne” / „Saucisse sèche d'Auvergne” valmistamine alates lihasegu valmistamisest kuni toodete kuivatamiseni toimub geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

—

3.6. Sellise toote märgistamise erieeskirjad, millele registreeritud nimetus viitab

—

4. Geograafilise piirkonna täpne määratlus

Geograafiline piirkond hõlmab järgmisi kommuune.

Cantali, Haute-Loire'i ja Puy-de-Dôme'i departemang: kõik kommuunid.

Allier' departemang Bellerive-sur-Allier, Commentry, Cusset, Gannat, Lapalisse, Vichy-1, Vichy-2: kõik kantonid.

Archignat, Arpheuilles-Saint-Priest, Avrilly, Bert, Besson, Billy, Bizeneuille, Le Bouchaud, Bransat, Bresnay, Le Brethon, Buxières-les-Mines, La Celle, Cérilly, Cesset, Chambérat, La Chapelaude, Châtel-de-Neuvre, Châtelperron, Châtillon, Chavroches, Chazemais, Cindré, Courçais, Cressanges, Désertines, Deux-Chaises, Le Donjon, Durdat-Larequille, Gipcy, Givarlais, Huriel, Jaligny-sur-Besbre, Laféline, Lamaids, Langy, Lavault-Sainte-Anne, Lenax, Liernolles, Lignerolles, Loddes, Loriges, Louchy-Montfand, Louroux-Bourbonnais, Louroux-Hodement, Magnet, Maillet, Marcillat-en-Combraille, Mazirat, Meillard, Meillers, Mesples, Monétay-sur-Allier, Montaiguët-en-Forez, Montaigu-le-Blin, Montcombroux-les-Mines, Le Montet, Montord, Néris-les-Bains, Neuilly-en-Donjon, Noyant-d'Allier, La Petite-Marche, Prémilhat, Quinssaines, Rocles, Ronnet, Saint-Aubin-le-Monial, Saint-Caprais, Saint-Désiré, Saint-Didier-en-Donjon, Saint-Éloy-d'Allier, Saint-Fargeol, Saint-Félix, Saint-Genest, Saint-Gérand-le-Puy, Saint-Hilaire, Saint-Léon, Saint-Marcel-en-Marcillat, Saint-Martinien, Saint-Palais, Saint-Sauvier, Saint-Sornin, Sainte-Thérence, Sanssat, Saulcet, Seuillet, Sorbier, Souvigny, Teillet-Argenty, Terjat, Le Theil, Theneuille, Thionne, Treban, Treignat, Treteau, Trézelles, Tronget, Varennes-sur-Tèche, Verneuil-en-Bourbonnais, Vichy, Le Vilhain, Villebret, Viplaix, Vitray, Ygrande.

Corrèze'i departemang Chaveroche, Mestes, Lignareix, Saint-Angel, Saint-Étienne-aux-Clos, Saint-Exupéry-les-Roches, Saint-Fréjoux, Saint-Pardoux-le-Vieux, Ussel, Valiergues.

5. Seos geograafilise piirkonnaga

Geograafilise piirkonna eripära

Toote „Saucisson sec d'Auvergne” / „Saucisse sèche d'Auvergne” geograafilise piirkonna määratlemisel on võetud aluseks asukohad, kus kasutatakse järjepidevalt traditsioonilisi tootmistavasid, kus on looduslikult soodsad tingimused, mis on ajaloo vältel mõjutanud viise, kuidas liha kuivatamise teel säilitada ning kus on asutatud soolamisettevõtteid.

Geograafiline piirkond asub mäemassiivil, mille keskmine kõrgus on ligi 1 000 m, sealsete kõrgete platoode ja vulkaanilisest tegevusest tekkinud mäetippude vahele jääb rohkesti orge. Piirkonnas valitseb mandriline kliima, millele lisandub kõrgusest tulenev mõju. Tuulte režiim on toote õhu käes kuivatamisele toeks, soodustades soolatud toodete kuivamiseks vajalikku vee kadu. Väga liigendatud topograafilise reljeefi tõttu, millel liiguvad ristisuunas valdavalt läänest tulevad niisked õhumassid, jääb geograafiline piirkond väga tugevasti sooja tuule (fööni) mõjualasse, seda eelkõige massiivi jalamil.

Kuni 20. sajandi keskpaigani valitses siin tava kasvatada kodudes ja taludes sigu ja töödelda neid eelkõige kuivsoolamise teel, mida on kirjeldatud mitmes teoses. Tavapäraselt valmistati vorstid talvel, sest singi soolamine ja kuivatamine oli võimalik üksnes kõnealuse aastaaja ilmastikutingimustes. Maitseainete ja küüslaugu kasutamine täiendas soolamist eduka säilitamise seisukohast ning aitas kaasa Auvergne'i vinnutatud vorstikeste ja vorstide maitseomaduste arengule.

Pärast 19. sajandi põllumajandusrevolutsiooni võeti kuivsoolamistehnikad üle ja arendati edasi esialgu käsitöönduslikus ja seejärel juba tööstuslikus tootmises. Nendest ettevõtjatest, kes praegu geograafilises piirkonnas tegutsevad, alustas üle 15 oma tegevust enne teist maailmasõda. Alates 1830. aastast hakkasid Auvergne'i elanikud kolima piirkonnast Pariisi ning tegutsema sealses toitlustus- ja restoranisektoris; see soodustas ka Auvergne'i geograafilises piirkonnas toodetud soolatud toodete levikut ja tõstis nende mainet.

Tänapäeval on geograafilises piirkonnas valmistatud lihatoodetest 78 % kuivsoolatud tooted, samal ajal kui kogu riigis on nende osakaal 16 %.

Toodete eripära

Toodet „Saucisson sec d'Auvergne” / „Saucisse sèche d'Auvergne” eristab selle lihasegu koostis, mis väljendub lõpptoote organoleptilistes ja füsikokeemilistes omadustes.

Esiteks pärineb lihasegu lihast vähemalt 70 % emistelt, kelle rümba kaal on üle 120,0 kg ja/või lihasigadelt, kelle rümba kaal on üle 93,0 kg. See liha annab tootele „Saucisson sec d'Auvergne” / „Saucisse sèche d'Auvergne” iseloomuliku värvuse punasest tumepunaseni.

Seejärel maitsestatakse lihasegu küüslauguga, mille kogus on vinnutatud vorstide puhul tavapäraselt kasutatavast 2–10 korda suurem. Toode „Saucisson sec d'Auvergne” / „Saucisse sèche d'Auvergne” omandab sellega iseloomuliku küüslaugulõhna ja -maitse.

Toote „Saucisson sec d'Auvergne” / „Saucisse sèche d'Auvergne” lihasegu iseloomustab ka selle rasvasus, mille tulemusel on lõpptoote rasvasisaldus (mõõdetud niiskusesisalduse 77 % juures) väiksem kui 20 % või sellega võrdne ning visuaalselt näib viil väherasvane. Suure taisuse tõttu on lõpptoote kollageeni/proteiidide suhe väiksem kui 13 % või sellega võrdne.

Põhjuslik seos

Toote „Saucisson sec d'Auvergne” / „Saucisse sèche d'Auvergne” ja geograafilise piirkonna vaheline seos põhineb toodete mainel ja eriomadustel.

Toodet „Saucisson sec d'Auvergne” / „Saucisse sèche d'Auvergne” hakati taludes valmistama, kuna seda soodustas geograafilise piirkonna olukord: looduslikud tingimused ja talvine kliima, toodete kuivatamisele kaasa aitav pinnareljeef (külm keskmine temperatuur võimaldas toote säilitamist ja fööni tüüpi tuul aitas kaasa kuivatamisele), inimesed, kes olid spetsialiseerunud singi tooraineks oleva sealiha tootmisele.

Toote „Saucisson sec d'Auvergne” / „Saucisse sèche d'Auvergne” tume värvus tuleneb seega kohalike traditsiooniliste tavade jätkamisest (toote valmistamisel eelistati vanu loomi (täiskasvand sigu, tapaemiseid).

Geograafilisele piirkonnale omistatav iseloomulik omadus on ka küüslaugu süstemaatiline ja rohke lisamine lihasegusse. Asjaolu on seotud iidse küüslaugukasvatamise tavaga Puy-de-Dôme'i departemangus asuval Limagne'i tasandikul.

Sellest iidsest kasutusalast kasvas välja praegu geograafilises piirkonnas toimuv majandus-, käsitöönduslik ja tööstuslik tegevus. Toote „Saucisson sec d'Auvergne” / „Saucisse sèche d'Auvergne” maine kujunes eelkõige välja tänu toote tutvustamisele alates 19. sajandi keskpaigast paljude auvergnlaste poolt, kes olid emigreerunud Pariisi piirkonda ja kaugemale ning tegelesid põhiliselt toitlustamisega. Spetsialiseerumine ja tootmismahu suurenemine aitasid alates 1970. aastatest tugevdada mainet, mille taustal on traditsioonilistest tootmismeetoditest tulenevad eriomadused.

Toodet „Saucisson sec d'Auvergne” / „Saucisse sèche d'Auvergne” mainitakse geograafilise piirkonna eripärase tootena mitmes teoses alates 20. sajandi algusest. Allpool mõned viited.

— Chancrin ja Faideau mainivad oma teose Larousse ménager 1926. aasta väljaandes Auvergne'i vinnutatud vorste ja vorstikesi geograafilise piirkonna eripärase tootena.

— Samamoodi mainivad Auvergne'i vinnutatud vorstikesi Curnonsky ja Croze 1933. aastal ilmunud teoses Trésors gastronomiques de la France.

— M. Migaud kirjeldab toodet „Saucisse sèche d'Auvergne” teoses La charcuterie sèche (Ed. Soussana, 1978) järgmiselt: „See oivaline toode, mis nimest hoolimata meenutab vinnutatud vorstikesi, on järjest menukam” ning naaseb Auvergne'i ettevõtjate koostatud ühistesse tootespetsifikaatidesse.

Võib märkida ka seda, et toodet „Saucisson sec d'Auvergne” / „Saucisse sèche d'Auvergne” kujutatakse Auvergne'i võõrastemaja lakke küüslauguvanikute kõrvale riputatuna ka koomiksisarja Astérix le Gaulois (René Goscinny ja Albert Uderzo) üheteistkümnendas albumis (Le bouclier Arverne, 1968).

Toote maine on endiselt kõrge, mida tunnistavad arvukad viited eelkõige Internetis geograafilise piirkonna välistel müügiveebisaitidel ning köögi- ja kulinaarialehekülgedel.

Toodet „Saucisson sec d'Auvergne” / „Saucisse sèche d'Auvergne” on korduvalt tunnustatud ka auhindadega, näiteks kahel põhilisel prantsuse konkursil (Concours Général Agricole de Paris, Concours international du meilleur saucisson Saucicreor de Nouan-le-Fuzelier).

Viide spetsifikaadi avaldamisele

(käesoleva määruse artikli 6 lõike 1 teine lõik)

https://info.agriculture.gouv.fr/gedei/site/bo-agri/document_administratif-611a1c66-eab0-4909-aa11-6c1e461a6701/telechargement

(1) ELT L 343, 14.12.2012, lk 1.

(*) Tootmisprotsessi kestus alates lihasegu valmistamisest kuni kuivatamisruumist väljavõtmiseni pakendamiseks.

(**) Tootmisprotsessi kestus alates lihasegu valmistamisest kuni kuivatamisruumist väljavõtmiseni pakendamiseks.